b"\n_START_ARTICLE_\nRab\xc3\xad\n_START_PARAGRAPH_\nEn el judaisme, un rab\xc3\xad (en hebreu \xd7\xa8\xd6\xb7\xd7\x91\xd6\xb4\xd6\xbc\xd7\x99, rabb\xc3\xad, pronunciat ribb\xc3\xad per alguns sefardites; de l'hebreu \xd7\xa8\xd6\xb8\xd7\x91, \xc2\xabgran\xc2\xbb) \xc3\xa9s un mestre o doctor de la llei jueva. El terme s'usa, juntament amb el de hakham o \xc2\xabsavi\xc2\xbb (en hebreu \xd7\x97\xd6\xb8\xd7\x9b\xd6\xb8\xd7\x9d), per denominar els savis jueus. _NEWLINE_En hebreu l'expressi\xc3\xb3 significa \xc2\xabmon mestre\xc2\xbb o, m\xc3\xa9s literalment, \xc2\xabmon major,\xc2\xbb ja que el sufix pronominal -\xc3\xad denota possessiu de primera persona singular. Existeix igualment el terme rabenu, en hebreu \xd7\xa8\xd6\xb7\xd7\x91\xd6\xb5\xd6\xbc\xd7\x99\xd7\xa0\xd7\x95\xd6\xbc, que denota el possessiu de primera persona plural.\n_START_SECTION_\nTermes derivats\n_START_PARAGRAPH_\n\xc2\xabRabinar\xc2\xbb \xc3\xa9s un terme usat a l'edat mitjana per denominar la degollina feta per un xohet o escorxador segons el ritu jueu, que fa que la carn de l'animal es converteixi en caixer o apta per al consum."